b'\n_START_ARTICLE_\nL\'ex\xc3\xa8rcit de les tenebres\n_START_SECTION_\nArgument\n_START_PARAGRAPH_\nAsh, despr\xc3\xa9s de viure una s\xc3\xa8rie de continus esdeveniments horrorosos en Evil Dead i Possessi\xc3\xb3 infernal, \xc3\xa9s transportat per un portal creat pel Necronomicon exMortis o "Llibre dels Morts" a l\'Anglaterra de l\'any 1300 dC._NEWLINE_Aqu\xc3\xad, haur\xc3\xa0 de buscar el Necronomicon per tornar a la seva \xc3\xa8poca. Per\xc3\xb2 en agafar-lo, desperta a l\'Ex\xc3\xa8rcit de les Tenebres i, alhora, la seva part malvada es fa l\xc3\xadder d\'aquest ex\xc3\xa8rcit._NEWLINE_Haur\xc3\xa0 de guiar als humans en una batalla contra un ex\xc3\xa8rcit de no-morts i protegir el Necronomicon per assegurar la salvaci\xc3\xb3 de la humanitat i poder tornar a la seva \xc3\xa8poca.\n_START_SECTION_\nFinals alternatius\n_START_PARAGRAPH_\nLa pel\xc2\xb7l\xc3\xadcula t\xc3\xa9 dos finals, que estan disponibles en el DVD._NEWLINE_En el final original, mostrat en el festival de Sitges, Ash s\'empara en una cova al costat del seu autom\xc3\xb2bil i ha de beure sis gotes d\'un l\xc3\xadquid. Cada gota el fa dormir un segle, i Ash accidentalment beu una gota de m\xc3\xa9s, la qual cosa fa que desperti al segle XXI._NEWLINE_Quan surt de la cova, descobreix que una guerra nuclear ha destru\xc3\xaft tota Anglaterra. Aquest final era el que desitjava Sam Raimi (una par\xc3\xb2dia de la pel\xc2\xb7l\xc3\xadcula El planeta dels simis), per\xc3\xb2 els productors, despr\xc3\xa9s de veure-la a Sitges, li van fer canviar el final i suprimir diverses escenes._NEWLINE_En el final de la versi\xc3\xb3 cinematogr\xc3\xa0fica, Ash apareix directament en la seva \xc3\xa8poca, el segle XX, en la botiga on treballava. Mentre explica tota la seva hist\xc3\xb2ria a un company, una dependenta \xc3\xa9s posse\xc3\xafda i Ash la ven\xc3\xa7 r\xc3\xa0pidament.\n_START_SECTION_\nRebuda\n_START_PARAGRAPH_\nLa pel\xc2\xb7l\xc3\xadcula va rebre una bona resposta per part de la cr\xc3\xadtica cinematogr\xc3\xa0fica, obtenint un 77% de comentaris "frescos" en el lloc web Rotten Tomatoes. Janet Maslin del diari The New York Times va destacar l\'estil c\xc3\xb2mic de la cinta i va escriure: \xc2\xabL\'ex\xc3\xa8rcit de les tenebres t\xc3\xa9 una mirada fresca, vigorosa i un estil en\xc3\xa8rgic. La postura masculina i heroica de Campbell es complementa perfectament amb la perspectiva c\xc3\xb2mica del director\xc2\xbb.  Segons Desson Howe del Washington Post, \xc2\xabRaimi ofereix tota la fantasia, exageraci\xc3\xb3 i l\'horror que devores en els c\xc3\xb2mics. Pots sentir els dibuixos fets amb ploma cobrant vida\xc2\xbb. No obstant aix\xc3\xb2, Roger Ebert del Chicago Sun-Times va sostenir que \xc2\xabla pel\xc2\xb7l\xc3\xadcula no \xc3\xa9s tan graciosa o divertida com Evil Dead II, tal vegada perqu\xc3\xa8 la proposta c\xc3\xb2mica sembla reciclada\xc2\xbb.\n_START_SECTION_\nVideojoc\n_START_PARAGRAPH_\nEl 2011, Backflip Productora s va llan\xc3\xa7ar Army of Darkness Defense, un videojoc per iPad basat en la pel\xc2\xb7l\xc3\xadcula. El joc \xc3\xa9s actualment "freemium", i de senzilla usabilitat. El jugador pren el comandament d\'Ash Williams (Bruce Campbell), un venedor en el S-Mart que \xc3\xa9s traslladat a un passat medieval on ha de defensar el Castell de Lord Arthur i al Necronomicon d\'un ex\xc3\xa8rcit d\'esquelets armats, bruixotes i dimonis. Per a aix\xc3\xb2, pot valer-se d\'aliats com Lord Arthur, Duke Henry, el Wiseman, entre d\'altres.'